Գեղագիտական դաստիարակության հանրապետական կենտրոն։ 1970-ին մանկավարժ ժ. Աղամիրյանի և արվեստաբան Հ. Իգիթյանի նախաձեռնությամբ Երևանում կազմակերպվել է Հայաստանի մանկական պատկերասրահ։ Գործունեության հենց սկզբից պատկերասրահը նպատակադրվել է երեխաների գեղագիտ. դաստիարակությունը տանել մանուկներին բուն ստեղծագործ. ընթացքի մեջ ներգրավելով։ Մանկական պատկերասրահի հիման վիա ՀՍՍՀ 1978-ին ստեղծվել է ԳԴՀԿ (գլխ. դիրեկտոր՝ Հ. Իգիթյան)։ ԳԴՀԿ-ի կազմում մանկ, պատկերասրահը գործում է որպես «Մանկական ստեղծագործության թանգարան», որի մշտական ցուցադրանքը նկարներից, քանդակներից բացի, ներկայացնում է նաև կիրառական արվեստի նմուշներ ու մանր շինվածքներ։ Ցուցադրվում են Սովետական Միության և արտասահմանյան ավելի քան 100 երկրների մանկական ստեղծագործություններ։ ԳԴՀԿ-ի կերպարվեստի և դեկորատիվ կիրառական արվեստի Փորձարարական ստուդիա (ղեկավար՝ նկարչուհի Հ. Հակոբյան) են ընդունվում նախադպրոցական տարիքի երեխաներից մինչև բարձր դասարանցիները՝ նախնական զրույցից հետո, որի ընթացքում բացահայտվում են նրանց հետաքրքրություններն ու հակումները։ Այստեղ կազմավորվում են ապագա նկարիչներն ու քանդակագործները, ժանեկագործները, ջուլհակները, բրուտները, դարբինները. Փայտի և քարի քանդակազարդողները, արծաթագործներն ու դիզայներները։ Աշակերտի կատարած աշխատանքի արդյունքը ամփոփվում է ուսումնական տարվա վերջին, հաշվետու ցուցահանդեսի ձևով։